CELEX: 32018D0419
Language: ro
Date: 2018-03-16 00:00:00
Title: Decizia de punere în aplicare (UE) 2018/419 a Comisiei din 16 martie 2018 privind anumite măsuri de protecție vizând pesta porcină africană în România [notificată cu numărul C(2018) 1707] (Text cu relevanță pentru SEE. )

19.3.2018   
            
            
               RO
            
            
               Jurnalul Oficial al Uniunii Europene
            
            
               L 75/38
            
         DECIZIA DE PUNERE ÎN APLICARE (UE) 2018/419 A COMISIEI
   din 16 martie 2018
   privind anumite măsuri de protecție vizând pesta porcină africană în România
   
      
         [notificată cu numărul C(2018) 1707]
      
   
   (Numai textul în limba română este autentic)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   întrucât:
   
               (1)
            
            
               Pesta porcină africană este o boală infecțioasă virală care afectează efectivele de porci domestici și sălbatici și care poate avea un impact puternic asupra profitabilității creșterii porcinelor, cauzând perturbări ale comerțului în Uniune și ale exporturilor către țări terțe.
            
         
               (2)
            
            
               În cazul apariției unui focar epidemic de pestă porcină africană, există riscul ca agentul patogen să se răspândească la alte exploatații de porcine și la porcii sălbatici. În consecință, boala se poate răspândi dintr-un stat membru într-altul, precum și în țări terțe, prin intermediul comerțului cu porcine vii sau cu produsele provenite de la acestea.
            
         
               (3)
            
            
               Directiva 2002/60/CE a Consiliului (3) stabilește măsurile minime care trebuie aplicate în Uniune pentru combaterea pestei porcine africane. Articolul 9 din Directiva 2002/60/CE prevede instituirea unor zone de protecție și de supraveghere în eventualitatea apariției unor focare ale bolii în cauză, în care trebuie să se aplice măsurile prevăzute la articolele 10 și 11 din directiva menționată.
            
         
               (4)
            
            
               Decizia de punere în aplicare (UE) 2018/86 a Comisiei (4) a fost adoptată ca urmare a stabilirii unor zone de protecție și de supraveghere în România, în conformitate cu articolul 9 din Directiva 2002/60/CE, în urma apariției unor focare de pestă porcină africană în statul membru respectiv.
            
         
               (5)
            
            
               De la data adoptării Deciziei de punere în aplicare (UE) 2018/86, România a notificat Comisiei apariția unui nou focar de pestă porcină africană într-o exploatație nonprofesională. De asemenea, România a luat măsurile necesare în conformitate cu Directiva 2002/60/CE ca urmare a recentului focar, inclusiv stabilirea unor noi zone de protecție și de supraveghere în conformitate cu articolul 9 din Directiva 2002/60/CE.
            
         
               (6)
            
            
               Pentru a preveni orice perturbări inutile ale comerțului în Uniune și pentru a evita impunerea de către țări terțe a unor bariere nejustificate în calea comerțului, este necesar să se descrie la nivelul Uniunii zonele stabilite în prezent ca zone de protecție și de supraveghere pentru pesta porcină africană în România, în colaborare cu statul membru respectiv.
            
         
               (7)
            
            
               Prin urmare, zonele identificate în prezent ca zone de protecție și de supraveghere în România ar trebui să fie stabilite în anexa la prezenta decizie, iar durata regionalizării respective ar trebui fixată.
            
         
               (8)
            
            
               În plus, Decizia (UE) 2018/86 ar trebui abrogată și înlocuită cu prezenta decizie, pentru a se ține seama de situația actualizată a bolii în cauză în România.
            
         
               (9)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   România asigură faptul că zonele de protecție și de supraveghere stabilite în conformitate cu articolul 9 din Directiva 2002/60/CE cuprind cel puțin zonele enumerate ca zone de protecție și de supraveghere în anexa la prezenta decizie.
   Articolul 2
   Decizia de punere în aplicare (UE) 2018/86 se abrogă.
   Articolul 3
   Prezenta decizie se aplică până la 30 iunie 2018.
   Articolul 4
   Prezenta decizie se adresează României.
   
      Adoptată la Bruxelles, 16 martie 2018.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  Directiva 2002/60/CE a Consiliului din 27 iunie 2002 de stabilire a dispozițiilor specifice de combatere a pestei porcine africane și de modificare a Directivei 92/119/CEE în ceea ce privește boala Teschen și pesta porcină africană (JO L 192, 20.7.2002, p. 27).
   
      (4)  Decizia de punere în aplicare (UE) 2018/86 a Comisiei din 19 ianuarie 2018 privind anumite măsuri de protecție vizând pesta porcină africană în România (JO L 16, 20.1.2018, p. 13).
   
      ANEXĂ
      
                  România
               
               
                  Zonele menționate la articolul 1
               
               
                  Data până la care se aplică
               
            
                  Zonă de protecție
               
               
                  
                     Județul Satu Mare cu următoarele localități:
                  
                               
                           
                           
                              localitatea Nisipeni, comuna Lazuri
                           
                        
                               
                           
                           
                              localitatea Bercu, comuna Lazuri
                           
                        
                               
                           
                           
                              localitatea Bercu Nou, comuna Micula
                           
                        
                               
                           
                           
                              localitatea Micula, comuna Micula
                           
                        
                               
                           
                           
                              localitatea Micula Nouă, comuna Micula
                           
                        
               
                  30 iunie 2018
               
            
                  Zonă de supraveghere
               
               
                  
                     Județul Satu Mare cu următoarele localități:
                  
                               
                           
                           
                              localitatea Cidreag, comuna Halmeu
                           
                        
                               
                           
                           
                              localitatea Porumbești, comuna Halmeu
                           
                        
                               
                           
                           
                              localitatea Halmeu
                           
                        
                               
                           
                           
                              localitatea Dorobolț, comuna Halmeu
                           
                        
                               
                           
                           
                              localitatea Mesteacăn, comuna Halmeu
                           
                        
                               
                           
                           
                              localitatea Turulung, comuna Turulung
                           
                        
                               
                           
                           
                              localitatea Drăgușeni, comuna Turulung
                           
                        
                               
                           
                           
                              localitatea Agriș, comuna Agriș
                           
                        
                               
                           
                           
                              localitatea Ciuperceni, comuna Agriș
                           
                        
                               
                           
                           
                              localitatea Dumbrava, comuna Livada
                           
                        
                               
                           
                           
                              localitatea Vânătorești, comuna Odoreu
                           
                        
                               
                           
                           
                              localitatea Botiz, comuna Odoreu
                           
                        
                               
                           
                           
                              localitatea Lazuri, comuna Lazuri
                           
                        
                               
                           
                           
                              localitatea Noroieni, comuna Lazuri
                           
                        
                               
                           
                           
                              localitatea Peleș, comuna Lazuri
                           
                        
                               
                           
                           
                              localitatea Pelișor, comuna Lazuri
                           
                        
               
                  30 iunie 2018